
Előterjesztés
Gazdasági Bizottság részére

Tisztelt Bizottság!

Budapest Főváros Önkormányzata 2013. évi összevont költségvetéséről szóló 21/2013. (III.20.) Főv. Kgy. rendelet 5. sz. mellékletében az Örkény István Színház Nonprofit Kft. részére jóváhagyásra került a „ponthúzó rendszer cseréje” tárgyú beruházási feladat.
A jóváhagyott beruházás megvalósításával összefüggő feladatokat a Színház látja el, így Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának rendjéről szóló 50/1998. (X.30.) Főv. Kgy. rendelet (továbbiakban: Rendelet) 16.§ (1) bekezdése értelmében a társasággal megvalósítási megállapodást kell kötni. A megvalósítási megállapodás, valamint a feladatokhoz kapcsolódó engedélyokiratok jóváhagyására a Rendelet 14. § (6), illetve 12.§ (2) bekezdése értelmében a Fővárosi Közgyűlés Gazdasági Bizottsága jogosult.
A feladat szöveges indoklása 
1. A megvalósításra javasolt feladat szükségességének indokolása, a jelenlegi ellátottság bemutatása.
A ponthúzó rendszer felel a színpadon lévő színpadi díszletelemek, technikai eszközök emeléséért, mozgatásáért. A színház ponthúzó rendszere még az eredeti, '70-es évek végi, NDK-ból importált rendszer. Nincs már alkatrész utánpótlás a rendszerhez, minden apróságot külön kell legyártatni hozzá, ami igen költséges. Rendszeresen leáll, előadások szakadnak félbe emiatt. A nagyobb súlyok (pl: díszlet falak) megemelésére, illetve szinkronemelési feladatok biztonságos ellátása miatt szükséges a gépészeti és elektromos felújítási munkák elvégzése. 
2. Hatósági engedélyköteles beruházások és felújítások esetében a szükséges hatósági engedélyek megnevezése.
A beruházás megvalósítása nem igényel hatósági engedélyeket.
3. A megvalósításra javasolt feladat várható élettartama, felújítási gyakorisága, egyéb fontos körülmények.
A vezérlés élettartama kb. 20-30 év, 10 év után szoftveresen frissítendő. A ponthúzó eszközök élettartama kb. 15-20 év.
4. A megvalósításra javasolt feladat jellegétől függően az alapközmű, alapút helyzetét, várható hatását a környezet állapotára és az infrastruktúra terhelésére.
nincs hatással
5. A beruházással vagy felújítással érintett létesítmény működtetésének becsült éves többletköltsége, illetve költségmegtakarítása.
Nem számolunk sem többlet költséggel, sem megtakarítással. A beruházás célja az üzembiztonság elérése.
6. A megvalósításra javasolt feladat forrásainál figyelembe vett pályázati lehetőségeket, külső és egyéb források megszerzésének lehetőségeit.
-
7. Mindazon egyéb tényeket, körülményeket, amelyek a beruházást vagy felújítást befolyásolhatják.
A beruházást kizárólag a nyári műsorszünet ideje alatt végezhető el.
Fentiekre tekintettel javaslatot teszek a tárgyi beruházási feladat engedélyokiratának valamint a megvalósítási megállapodásának jóváhagyására.
Kérem a T. Bizottságot az előterjesztés megtárgyalására és a határozati javaslatok elfogadására.

Határozati javaslat
A Gazdasági Bizottság úgy dönt, hogy:

Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának rendjéről szóló 50/1998. (X.30.) Főv. Kgy. rendelet 12.§ (2) bekezdése értelmében jóváhagyja a 6811 egyedi azonosító számú, „Örkény István Színház Nonprofit Kft. ponthúzó rendszer cseréje” tárgyú beruházási engedélyokiratot jelen előterjesztés 1. sz. melléklete szerinti tartalommal. Felkéri a Bizottság Elnökét az okirat aláírására.
határidő:	a Pénzügyi és Költségvetési Bizottság egyetértő véleményét követő 15 napon belül
felelős: 	Hutiray Gyula a bizottság elnöke

Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának, megvalósításának rendjéről szóló 50/1998. (X.30.) Főv. Kgy. rendelet 16.§ (1) pontja értelmében jóváhagyja és megköti az „Örkény István Színház Nonprofit Kft. ponthúzó rendszer cseréje” tárgyú beruházási feladathoz kapcsolódó  Megvalósítási Megállapodást jelen előterjesztés 2. sz. melléklete szerinti tartalommal. Felkéri a Bizottság Elnökét a megállapodás aláírására. 
határidő:	a Pénzügyi és Költségvetési Bizottság egyetértő véleményét követő 15 napon belül
felelős: 	Hutiray Gyula a bizottság elnöke
Határozathozatal módja:
A határozati javaslatok elfogadásához egyszerű szavazattöbbség szükséges.

Budapest, 2013. április „    ”

